Aeron Junkers F 13 -lento-onnettomuus 1935

Aero Oy:n Junkers F 13 matkustajalentokone OH-ALI joka oli reittilennolla Helsingistä Tallinnaan syöksyi Suomenlahteen 9. lokakuuta 1935 kello 8:35 aamulla nykyisen Helsingin kasuuniloiston tienoilla. Onnettomuudessa kuoli koneen kaksi suomalaista miehistön jäsentä ja neljä ulkomaalaista matkustajaa.Matkustajakone syöksyi mereen, Laatokka, 10.10.1935, nro 119, s. 1, Kansalliskirjaston digitaaliset aineistotHylyt.net : Junkers OH-AlIAviationSafetNetwork database : ASN Wikibase Occurrence # 27629Aeron matkustajakone tuhoutui eilen aamulla Suomenlahdella matkallaan Helsingistä Tallinnaan. Kaikki lentokoneessa olleet kuusi henkilöä meren saaliiksi. Hl. "Suomen" saapuessa paikalle pysytteli vielä lentokoneen kellukkeen varassa mies ja huusi apua. Hän vaipui kuitenkin syvyyteen ennenkuin pelastusvene ehti paikalle, Aamulehti, 10.10.1935, nro 273, s. 1, Kansalliskirjaston digitaaliset aineistot. Viitattu 11.10.2025Aeron lentokone tuhoutunut eilen matkallaan Heisingistä Tallinnaan. Neljä matkustajaa, ohjaaja ja mekanikko saivat surmansa. Hl. "Suomen" pelastusvenhe saapui 50 metrin päähän eräästä haaksirikkoisesta, joka vajosi syvyyteen. Lentokone "OH—ALI" lienee syöksynyt ilmasta alas veteen, Helsingin Sanomat, 10.10.1935, nro 273, s. 5, Kansalliskirjaston digitaaliset aineistot. Viitattu 11.10.2025

Kone lähti Helsingistä kello 8 aikaan normaalisti noin 30 minuuttia kestäneelle lennolle Tallinnaan. Suomen merivartiostolle ilmoitettiin koneen katoamisesta kello 10 aikaan kun se ei ollut saapunut Tallinnaan. Merivartiolaitoksen ja merisuojeluskunnan veneet sekä merivartiolaitoksen ja armeijan lentokoneet aloittivat koneen etsinnät ja etsintöihin osallistui lisäksi Tallinnasta tullut lentokone ja moottoriveneitä. Etsinnät eivät kuitenkaan tuottaneet tulosta Suomenlahdella vallinneen sakean sumun takia.

Kello 11:45 Tallinnasta Helsinkiin matkalla olleen höyrylaiva Suomen päällystö havaitsi merellä ajelehtivan lentokoneen kellukkeen ja mereltä kuultiin myös saksankielisiä hätähuutoja. Laivan kurssi käännettiin kohti meressä ajelehtineita lentokoneen kellukkeita ja tällöin havaittiin että toisen kellukkeen varassa oli ihminen. Laivan pelastusveneet lähtivät pelastamaan häntä mutta hän ehti vajota mereen ennen kuin veneet ehtivät paikalle. Myöhemmin kyseessä arveltiin olleen matkustajana ollut saksalainen Rudolf Siebler. Etsinnöissä ei löydetty kellukkeiden lisäksi muuta kuin meressä ajelehtinut koneen lääkelaatikko, kirjeitä ja latvialaisia ja liettualaisia seteleitä ja tästä pääteltiin että kone oli hajonnut kappaleiksi syöksyessään suurella nopeudella mereen. 

Onnettomuuskone oli valmistunut Junkersin tehtailla Saksassa 1929 jolloin Aero Oy sen osti ja koneen tunnuksena oli aluksi K-SALI. Kone oli liikennöinyt Helsingin ja Tallinnan välillä 1. toukokuuta 1935 alkaen eikä siinä ollut havaittu teknillisiä ongelmia. Onnettomuudessa menehtyivät ohjaaja, lentomestari Oiva Kosonen (s. 1903) ja mekaanikko Lauri Saarinen (s. 1907) sekä neljä ulkomaalaista matkustajaa sveitsiläinen tehtailija Hans Bruggiser (s. 1904), saksalainen Rudolf Siebler (s. 1910) ja virolaiset opiskelija Signe Jurgensson (s. 1911) ja liikemies Voldemar Seeberg (s. 1904). Onnettomuus oli ensimmäinen Aero Oy:lle sattunut vakava onnettomuus matkustajalentoliikenteessä. 

Onnettomuuden uhrien ruumiiden siunaus toimitettiin 18. lokakuuta 1935 Suomi-laivalla Suomenlahdella Tallinnan edustalla. Kovan merenkäynnin vuoksi laiva ei ajanut avomerelle sille paikalle, josta kadonneen lentokoneen kellukkeet löydettiin, vaan surujuhla tapahtui lähempänä Tallinnaa.Surujuhla myskyävällä merellä. Viimeinen palvelus tuhoutuneen lentokoneen uhreille toimitettiin eilen merellä Tallinnan edusttalla, Helsingin Sanomat, 19.10.1935, nro 282, s. 5, Kansalliskirjaston digitaaliset aineistot. Viitattu 19.10.2025

Toukokuun alussa 2024 tuli tieto että Viron talousvyöhykkeeltä on löytynyt meren pohjasta 70 metrin syvyydestä lentokoneen hylky, joka tuntomerkkien perusteella vaikuttaisi olevan onnettomuuskone Junkers F 13 OH-ALI. Löydön teki Viron museoviraston luvalla etsintöjä tehnyt sukellusyrittäjä Kaido Peremees.Mia Kunnaskari : Kahden Junkers-koneen löytymisen tarina, Ilmailumuseo 14.6.2024

 Lähteet 

 Aiheesta muualla 
 Malmön postilentokone OH-ALI Katajanokan lentosatamassa vuonna 1931, Museovirasto, Historian kuvakokoelma, Pietisen kokoelma (Finna)
 Suomenlahden lentorikko, Laatokka 12.10.1935, nro 120, s. 4, Kansalliskirjaston digitaaliset aineistot

Luokka:Lento-onnettomuudet Suomessa
Luokka:Vuoden 1935 onnettomuudet
Luokka:1930-luvun onnettomuudet Suomessa